8. ΒΑΣΙΛΙΚΟΝ ΔΙΑΤΑΓΜΑ της 9/30 Μαΐου 1949 Περί τρόπου κατανομής των εις τα Ειδικά Ταμεία Επαρχιακής Οδοποιΐας ανηκουσών προσόδων Α.Ν. 843/1948. Έχοντες υπ’ όψει 1)τας διατάξεις του άρθρ. 7 του υπ’ αριθ. 843/1948 Α.Ν. «περί καταργήσεως των φόρων επί της κυκλοφορίας των αγαθών και αναπληρώσεως των εξ αυτών εσόδων και 2)την υπ’ αριθ. 240 ε.ε. γνωμοδότησιν του Συμβουλίου Επικρατείας. Προτάσει του Ημετέρου επί των Δημοσίων Έργων Υπουργού απεφασίσαμεν και διατάσσομεν: Άρθρ.1.-1.Το αποδοτέον εις έκαστον δικαιούχον ποσοστόν εκ των κατά τας διατάξεις. του άρθρ. 6 του Α.Ν. 843/1948 εισπράξεων των ανηκουσών εις την κατηγορίαν των Ειδικών Ταμείων Επαρχιακής Οδοποιΐας καθορίζεται εντός μηνός από της ισχύος του παρόντος δι’ αποφάσεως του Υπουργού των Δημοσίων Έργων στηριζομένης εις σύμφωνον γνώμην του Συμβουλίου των Δημοσίων Έργων. 2.Το κατά την προηγουμένην παράγραφον ποσοστόν καθορίζεται αναλόγως του πληθυσμού της περιφερείας εκάστου Ειδικού Ταμείου Επαρχιακής Οδοποιΐας, του μήκους του επαρχιακού δικτύου οδών της περιοχής του μήκους των προβλεπομένων οδών της περιοχής των πραγματοποιηθεισών εισπράξεων υπέρ εκάστου δικαιούχου εξ αμέσων φόρων κατά το οικονομ,. έτος 1939 - 1940 και των πραγματοποιηθεισών εισπράξεων κατά το οικονομικόν τούτο έτος εκ της καταργηθείσης υπό του Α.Ν. 843/1948 ειδικής φορολογίας άρθρ. 10 Νομ. 4503. Άρθρ.2.-1.Η Τράπεζα της Ελλάδος κατανέμει οίκοθεν κατά μήνα ή κατά συντομώτερα χρονικά διαστήματα οριζόμενα υπό του Υπουργού των Δημοσίων Έργων, το εκάστοτε πιστωτικόν υπόλοιπον του παρ’ αυτή λογαριασμού «Έσοδα Α.Ν. 843/1948 υπέρ Ειδικών Ταμείων Επαρχιακής Οδοποιΐας» βάσει του εκάστω δικαιούχω ανήκοντος ποσοστού του οριζομένου εν τη κατά το άρθρ. 1 του παρόντος Υπουργική αποφάσει, αφού παρακρατήση ποσοστόν 10% εκ του συνολικού ποσού του πιστωτικού τούτου υπολοίπου. Άρθρ.3.-1.Το κατά το άρθρ. 2 του παρόντος παρακρατούμενον παρά της Τραπέζης της Ελλάδος ποσοστόν παραμένει παρά τη Τραπέζη ταύτη και κατανέμεται εις το τέλος εκάστου εξαμήνου του οικονομ. έτους δι’ αποφάσεως του Υπουργού των Δημοσίων Έργων, στηριζομένης εις σύμφωνον γνώμην του Συμβουλίου των Δημοσίων Έργων, αναλόγως των παρουσιαζομένων εκτάκτων αναγκών των Ειδικών Ταμείων Επαρχιακής Οδοποιΐας και αποδίδεται παρά της ρηθείσης Τραπέζης εις τα Ειδικά Ταμεία Επαρχιακής Οδοποιΐας  τα αναφερόμενα εις την εν λόγω απόφασιν. Εν περιπτώσει επειγούσης ανάγκης ειδικού Ταμείου Επαρχιακής Οδοποιΐας δύναται να αποδοθή εις τούτο κατά τα προεκτεθέντα, ανάλογον χρηματικόν ποσόν και προ της λήξεως του εξαμήνου. 2.Κατά το οικονομικόν έτος 1948 - 1949 η υπό της προηγουμένης παραγράφου προβλεπομένη Υπουργική απόφασις κατανομής του παρά της Τραπέζης της Ελλάδος παρακρατουμένου ποσοστού εκ 10% εκδοθήσεται μετά το τέλος του οικονομ. τούτου έτους δια την κατανομήν του μέχρι λήξεως του οικονομ. έτους 1948-1949 συγκεντρωθησομένου χρηματικού ποσού. Εν περιπτώσει επειγούσης ανάγκης Ειδικού Ταμείου Επαρχιακής Οδοποιΐας δύναται να αποδοθή εις τούτο κατά τα εν τη παρ. 1 του παρόντος εκτιθέμενα, ανάλογον χρηματικόν ποσόν και προ της λήξεως του οικονομ. έτους 1948 1949. Άρθρ.4.-Μετά τριετίαν από της ισχύος του παρόντος και εφ’ όσον ήθελε διαπιστωθή μεταβολή εις τα στοιχεία τα αναφερόμενα εις το άρθρ. 1 του παρόντος, βάσει των οποίων καθωρίσθησαν τα αναλογούντα ποσοστά εκάστου Ειδικού Ταμείου Επαρχιακής Οδοποιΐας επιτρέπεται αντίστοιχος τροποποίησις των ποσοστών κατανομής δι’ αποφάσεως του Υπουργού των Δημοσίων Έργων και μετά σύμφωνον γνώμην του Συμβουλίου των Δημοσίων Έργων. Περαιτέρω τροποποίησις των ποσοστών κατανομής επιτρέπεται υπό τας προϋποθέσεις και διατυπώσεις μετά την πάροδον εκάστοτε τριετίας από της προηγουμένης τροποποιήσεως. «Εάν κατά την διάρκειαν της τριετίας ήθελε προκύψη μεταβολή της Διοικητικής Διαιρέσεως του Κράτους ή ήθελε γίνη σύμπτυξις ή κατάργησις Ειδικών Ταμείων Επαρχιακής Οδοποιΐας, τα εν λόγω ποσοστά δύνανται να τροποποιηθώσι δι’ αποφάσεως του Υπουργού των Δημοσίων Έργων, μετά σύμφωνον γνώμην του Συμβουλίου των Δημοσίων Έργων και προ της λήξεως της τριετίας». Η εντός « » παράγραφος προσετέθη δια του άρθρου μόνου του Β.Δ. 6/12 Δεκ. 1949 περί συμπληρώσεως του από 9 Μαΐου 1949 Β.Δ. περί τρόπου κλπ. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 65) Σελ. 65(α) Φόροι υπέρ τρίτων 27.Α.κ.8 